Ο πτέραρχος **Θέιν Σέιν** (*Thein Sein*) ήταν ο Πρόεδρος της Μιανμάρ από τις 30 Μαρτίου 2011 ως τις 30 Μαρτίου 2016. Χρημάτισε προσωρινός Πρωθυπουργός από το 2007 ως το 2011, παράλληλα με το αξίωμα του πρώτου Γραμματέα στο Κρατικό Συμβούλιο για την Ειρήνη και για την Ανάπτυξη.

Συμπεριλήφθη στη λίστα που εξέδωσε το περιοδικό *Time* για τα *«Πρόσωπα με τη Μεγαλύτερη Επιρροή Παγκοσμίως»* για το έτος 2012.

Πολιτική καριέρα
----------------

Διορίστηκε στις 18 Μαΐου 2007 στη θέση του ασθενούντος Σόε Γουίν, ο οποίος εισήχθη σε νοσοκομείο στη Σιγκαπούρη για νοσηλεία. Ηγήθηκε διαπραγματεύσεων με το Μπανγκλαντές και την Καμπότζη.

Στις 2 Οκτωβρίου 2007 έγινε πρωθυπουργός και επίσημα, καθώς απεβίωσε ο Σόε Γουίν. Ορκίστηκε πρόεδρος έπειτα από την παράδοση της εξουσίας από την χούντα στην πολιτική κυβέρνηση, στις 30 Μαρτίου 2011.

### Γενικές εκλογές 2010

Ο ίδιος και το κόμμα του κέρδισαν στις πρώτες γενικές εκλογές στην χώρα έπειτα από 20 χρόνια, το 2010, ως επικεφαλής του Κόμματος Ένωση Αλληλεγγύης και Ανάπτυξης. Στις 4 Φεβρουαρίου 2011, ο Σέιν διορίστηκε από το Κοινοβούλιο στο αξίωμα του Προέδρου της Μιανμάρ και έγινε ο πρώτος μη στρατιωτικός στο αξίωμα αυτό έπειτα από 50 χρόνια. Αντιπρόεδροι διορίστηκαν οι Τιν Αούνγκ Μγιντ Ου (Tin Aung Myint Oo) και Σάι Μάουκ Χαμ (Sai Mauk Kham). Ανέλαβε επίσημα καθήκοντα έπειτα από την διάλυση του κυβερνώντος στρατιωτικού συμβουλίου στις 30 Μαρτίου 2011. Η ορκωμοσία του έγινε κεκλεισμένων των θυρών.

### Γενικές εκλογές 2015

Τον Νοέμβριο του 2015 η κυβέρνηση του Σέιν διεξήγαγε τις γενικές εκλογές. Ο Εθνικός Σύνδεσμος για τη Δημοκρατία της αντιπολίτευσης , με αρχηγό την Αούνγκ Σαν Σου Κι, κέρδισε την απόλυτη πλειοψηφία στις εκλογές, κάτι που μεταφράζεται σε ποσοστό άνω του 70% των εδρών του κοινοβουλίου.

Τον Μάρτιο του 2016 ο Χτιν Κιάου έγινε νέος πρόεδρος.

Παραπομπές
----------

1. ↑  global.britannica.com/biography/Thein-Sein.
2. ↑  (Γερμανικά) *Munzinger Personen*. 00000028659. Ανακτήθηκε στις 9  Οκτωβρίου 2017.
3. ↑  *Davos 2014 Participant List*. data.qz.com/2014/davosattendees/data/davos14list.json.
4. ↑  (Κινεζικά) Ministry of Education of the People's Republic of China. www.moe.gov.cn/s78/A22/xwb\_left/moe\_829/201802/t20180228\_328136.html. Ανακτήθηκε στις 11  Απριλίου 2019.
5. ↑  Thant Myint-U (18 Απριλίου 2012). «The 100 Most Influential People in the World (2012): U Thein Sein». Time Magazine. Αρχειοθετήθηκε από το πρωτότυπο στις 17 Αυγούστου 2013. Ανακτήθηκε στις 7 Οκτωβρίου 2019.
6. ↑  «Burmese junta choose stand-in PM» (στα Αγγλικά). BBC. 18 Μαΐου 2007. Ανακτήθηκε στις 7 Οκτωβρίου 2019.
7. ↑  «Burma ex-Prime Minster Thein Sein named new president». BBC. 4 Φεβρουαρίου 2011.
8. ↑  «Η χούντα παρέδωσε την εξουσία». Έθνος. 31 Μαρτίου 2011. Αρχειοθετήθηκε από το πρωτότυπο στις 1 Σεπτεμβρίου 2009. Ανακτήθηκε στις 31 Μαρτίου 2011.
9. ↑  Dinmore, Guy (13 Νοεμβρίου 2015). «NLD Wins Absolute Majority in Parliament». *The Myanmar Times*. Αρχειοθετήθηκε από το πρωτότυπο στις 5 Φεβρουαρίου 2016. Ανακτήθηκε στις 13 Φεβρουαρίου 2016.

Εξωτερικοί σύνδεσμοι
--------------------

* Πολυμέσα σχετικά με το θέμα  Thein Sein στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 296367091
* LCCN: n2011204841
* GND: 1171260091

 |

 |